《林翠庭宪副寿诗》
明代·谢廷柱

蓝袍学作綵衣娱，台柏新栖返哺乌。菊节秋光澄寿域，鹤楼吟响彻方壶。

风清江汉声千里，春映阶除玉几株。最是同心怀庆忭，霞觞俄隔洞庭湖。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。